Nr. C 53/12 De Europæiske Fællesskabers Tidende 2. 3. 89 
Udkast til fælles afgørelse truffet af Rådet og Kommissionen for De Europæiske Fællesskaber 
om indførelse af et særligt program for de oversøiske franske departementer som følge af disses 
afsides beliggenhed og økarakter (POSEIDOM) 
KOM(88) 730 endelig udg. 
(Forelagt af Kommissionen den 1. december 1988) 
(89/C 53/10) 
RÅDET OG KOMMISSIONEN FOR 
DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 227, 
stk. 2, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
De oversøiske franske departementer, i det følgende 
benævnt »OD«, er strukturelt meget tilbagestående, 
hvilket yderligere forværres af en række forhold (afsides 
beliggenhed, økarakter, lille areal, vanskeligt relief og 
klima, økonomisk afhængighed af nogle enkelte varer), 
som i kraft af deres vedvarende karakter og kombinerede 
effekt stærkt hæmmer disse departementers økonomiske 
og sociale udvikling; disse forhold bevirker, at departe­
menternes socioøkonomiske situation klart afviger fra 
situationen i Fællesskabets øvrige regioner; 
i Traktatens artikel 227, stk. 2, hedder det, at inden for 
rammerne af de i denne Traktat fastsatte fremgangs­
måder drager Fællesskabets institutioner omsorg for, at 
den økonomiske og sociale udvikling af disse områder 
muliggøres; 
fællesskabsinstanserne har ved adskillige lejligheder givet 
udtryk for deres solidaritet med OD, dels via interven­
tioner fra Fællesskabets fonde, dels ved under anven­
delsen af fællesskabsbestemmelserne at tage hensyn til de 
særlige forhold, der gør sig gældende i disse departe­
menter; i sin beslutning af 11. maj 1987 om de regionale 
problemer i de oversøiske franske departementer (l) 
understreger Europa-Parlamentet kraftigt, »at den alvor­
lige situation i OD berettiger til og nødvendiggør en 
aktion med henblik på økonomisk og social udvikling 
inden for flere sektorer«, og anmoder fællesskabsinstan­
serne om at iværksætte en lang række meget forskellig­
artede foranstaltninger; 
OD's særlige problemer nødvendiggør en øget støtte fra 
Fællesskabets side med henblik på at fremme departe­
menternes økonomiske og sociale udvikling; denne støtte 
bør iværksættes hurtigst muligt for at lette integrationen 
(') EP 14201, dok. A2-250/86. af deres økonomi i det indre marked, som dette vil 
fremstå i 1993; 
OD udgør en integrerende del af Fællesskabet i medfør 
af Traktatens artikel 227, stk. 2, således som fortolket 
ved Domstolens retspraksis, ifølge hvilken bestemmel­
serne i Traktaten og den afledte ret automatisk gælder 
for OD, idet der dog er mulighed for at træffe sær­
foranstaltninger for disse i det omfang og så længe, der 
eksisterer et objektivt behov for sådanne foranstaltninger 
med henblik på »den økonomiske og sociale udvikling af 
disse områder«; 
samtidig med at OD udgør en integrerende del af 
Fællesskabet, er de beliggende i tropiske udviklingsom­
råder; enhver aktion vedrørende OD bør tage udgangs­
punkt i en klar erkendelse af denne dobbeltsidighed og 
udformes under hensyntagen til såvel målet om virkelig­
gørelse af det indre marked som de regionale realiteter; 
målet om virkeliggørelse af det indre marked bør give sig 
udslag i opretholdelse, tilpasning eller ophævelse af de 
bestemmelser, der er gældende i OD, set i relation til de 
bestemmelser, der skal gælde i Fællesskabet som helhed, 
med henblik på at bringe disse departementers udvik­
lingsniveau op på fællesskabsgennemsnittet; 
dette forudsætter bl.a. en tilpasning af generelle fælles­
skabsbestemmelser, i det omfang der i disse ikke er taget 
tilstrækkeligt hensyn til de særlige forhold i OD; der bør 
derfør føres en konsekvent politik på dette område inden 
for rammerne af et samlet handlingsprogram; 
dette program bør vedtages af Rådet og Kommissionen i 
fællesskab som følge af disses respektive beføjelser; 
iværksættelsen af programmet bør udmøntes i retsakter, 
der alt efter tilfældet vedtages af enten Rådet eller 
Kommissionen, idet visse af disse retsakter udelukkende 
skal gælde for OD, medens andre, af mere almengyldig 
karakter, kun vil berøre disse OD lejlighedsvis; 
af effektivitetshensyn bør et sådant program være fler­
årigt og for visse programelementers vedkommende 
kunne gælde ud over den 31. december 1992 som følge 
af de problemer af vedvarende karakter, der adskiller 
OD fra de øvrige regioner i Fællesskabet; 
2. 3. 89 De Europæiske Fællesskabers Tidende Nr. C 53/13 
de økonomiske virkninger af eventuelle særordninger bør 
være strengt begrænsede til OD's territorium og ikke 
direkte påvirke det fælles markeds funktion; 
visse tropiske produkter fra OD er endnu ikke under­
kastet fælles foranstaltninger, hvorfor det ikke er muligt 
at virkeliggøre de i Traktatens artikel 39 nævnte mål for 
de pågældende producenter; der bør derfor foretages 
tilpasninger af visse fælles markedsordninger eller findes 
ad hoc-løsninger; det vil specielt være nødvendigt at 
vedtage fælles markedsforanstaltninger for bananer 
under hensyntagen til dette produkts økonomiske og 
sociale betydning i visse OD; 
OD's særlige geografiske beliggenhed i forhold til forsy­
ningskilderne for produkter til visse levnedsmiddelsek­
torer af væsentlig betydning for det daglige forbrug 
medfører byrder for OD, der udgør et alvorligt handicap 
for de pågældende sektorer: det er nødvendigt at sikre 
en bedre dækning af deres behov for landbrugsprodukter 
og levnedsmidler via den lokale produktion, specielt det 
lokale husdyrhold, hvor inputtet tegner sig for en 
væsentlig del af prisen på slutproduktet: dette handicap 
bør følgelig afhjælpes gennem passende foranstaltinger: 
OD er på Fællesskabets marked i Europa leverandører af 
tropiske produkter, der svarer til og konkurrerer med 
produkter, der for en dels vedkommende fremstilles billi­
gere i de omkringliggende udviklingslande, som nyder 
godt af præferenceadgang til Fællesskabets marked, 
således at princippet om fællesskabspræferencer i reali­
teten vanskeligt kan anvendes på de i OD fremstillede 
produkter; de omkringliggende lande udgør endvidere et 
potentielt afsætningsmarked for tropiske produkter fra 
OD, idet den vigtige turistsektor i disse områder sædvan­
ligvis forsynes med varer af anden oprindelse og til billi­
gere priser; et øget regionalt samarbejde vil kunne sætte 
OD i stand til bedre at udnytte disse muligheder; også 
dette handicap bør afhjælpes gennem passende foran­
staltninger; 
en lang række nationale bestemmelser, der specielt 
vedrører OD, og som for manges vedkommende går 
langt tilbage i tiden, tager sigte på at fremme disse 
departementers økonomiske og sociale udvikling; især 
virkeliggørelsen af det indre marked kræver, at der inden 
den 31. december 1992, i overensstemmelse med Trakta­
tens generelle principper og under hensyntagen til disse 
regioners særlige problemer, træffes beslutning om, hvor­
vidt disse bestemmelser skal opretholdes, tilpasses eller 
ophæves; 
rom er i den forbindelse af allerstørste økonomiske og 
sociale betydning for OD; ved beslutning 
88/245/EØFC) har Rådet bemyndiget Frankrig til uanset Traktatens artikel 95 at opretholde en særlig 
afgiftsordning på det franske hjemmemarked indtil den 
31. december 1992; det bør inden dette tidspunkt under­
søges, hvilke virkninger der vil følge af den nye fælles-
skabsdefinition, ophævelsen af fordelingen mellem 
medlemsstaterne af det kontingent, der tildeles 
AVS-staterne, og afskaffelsen af den særlige afgiftsord­
ning fra 1. januar 1993, og der bør drages de relevante 
konklusioner heraf; 
OD nyder endvidere godt af en afgiftsmæssig særstilling, 
navnlig i kraft af en i disse departementer indført 
særtold, der gør det lettere for de lokale myndigheder 
selv at forvalte deres departement og styre udviklingen, 
samtidig med at den sikrer dem egne indtægter, og som 
gør det muligt at støtte lokale produkter; gennemfø­
relsen af det indre marked kræver en tilpasning af denne 
særtold, så den bliver forenelig med fællesskabsretten og 
samtidig kan tjene som et effektivt redskab i udviklingen 
af de pågældende regioner; 
som led i rationaliseringen af strukturfondenes opgaver 
har Det Europæiske Råd i Bruxelles den 12. til 13. 
februar 1988 opstillet fem prioriterede mål, herunder 
fremme af udviklingen og strukturtilpasningen i de tilba­
gestående regioner; det har udtrykkeligt anført OD på 
listen over de regioner, der er omfattet af dette mål, og 
erklæret, at strukturfondenes bidrag til de tilbagestående 
regioner skal fordobles, målt i faste priser, i løbet af 
perioden 1987 til 1992; følgelig vil strukturfondene, Den 
Europæiske Investeringsbank og de øvrige finansielle 
instrumenter i medfør af Rådets forordning (EØF) 
nr. 2052/88 (2) intervenere til fordel for OD på grundlag 
af den tilsvarende fællesskabsstøtteramme, idet deres 
interventioner samordnes, koncentreres og supplerer de 
nationale og lokale initiativer; 
i de to geografiske områder, hvor OD er beliggende, er 
disse omgivet af stater og territorier, med hvilke Fælles­
skabet har forskelligartede forbindelser, der giver sig 
. udtryk i samarbejdspolitikker uden nogen videre 
indbyrdes samordning; udviklingen af de forskellige dele 
af ét og samme geografiske område med ens problemer 
og karakteristika bør imidlertid bl.a. ske ved gennemfø­
relse af regionale projekter, der er fælles for disse delom­
råder, uanset disses status i forhold til fællesskabsretten, 
hvilket gør det muligt at opnå stordriftsfordele og styrke 
det regionale samarbejde mellem de pågældende parter; 
disse nabodelområder står traditionelt over for de samme 
problemer til trods for deres forskellige status; et regio­
nalt samarbejde, der er tilpasset de lokale realiteter, må 
bygge på en mere direkte dialog mellem de berørte 
parter; de regionale konsultationsprocedurer bør derfor 
(') EFT nr. L 106 af 27. 4. 1988, s. 33. O EFT nr. L 185 af 15. 7. 1988, s. 9. 
Nr. C 53/14 De Europæiske Fællesskabers Tidende 2. 3. 89 
fremmes, hvilket bør ske i snævert samråd med de inter­
esserede medlemsstater, for så vidt angår de regioner og 
territorier, der henhører under medlemsstaterne — 
TRUFFET FØLGENDE AFGØRELSE: 
Artikel 1 
1. Der indføres et flerårigt handlingsprogram for de 
oversøiske franske departementer, kaldet »POSEIDOM« 
(særligt program for de oversøiske franske departe­
menter som følge af disses afsides beliggenhed og 
økarakter). Programmet vedrører lovgivningsmæssige 
foranstaltninger og finansielle forpligtelser. 
2. POSEIDOM tager udgangspunkt dels i det 
forhold, at OD fuldt ud hører til Fællesskabet, dels i 
erkendelsen af,.at særlige forhold og problemer gør sig 
gældende i de berørte regioner i forhold til Fællesskabet 
som helhed. 
Artikel 2 
1. POSEIDOM gennemføres i princippet fra 1. juli 
1989 til 31. december 1992, idet enten Rådet eller 
Kommissionen, alt efter omstændighederne, vedtager de 
til dette formål nødvendige retsakter. 
2. Som følge af OD's vedvarende og specifikke 
problemer kan visse aktioner under dette program fortsat 
gælde efter den 31. december 1992 for at fremme disse 
regioners økonomiske og sociale udvikling. 
Artikel 3 
POSEIDOM støtter virkeliggørelsen af de generelle mål 
i Traktaten og i bilag VII til Lomé-konvention III ved at 
bidrage til virkeliggørelsen af tre specifikke mål, der går 
ud på: 
a) at sikre en realistisk integration af OD i Fællesskabet 
ved fastlæggelse af passende rammer for anvendelsen 
af de fælles politikker i disse departementer 
b) at bidrage til at afhjælpe OD's økonomiske handicap 
med henblik på fuldførelsen af det indre marked pr. 
31. december 1992, ved at der gøres en samordnet og 
koncentreret indsats fra strukturfondenes, Den Euro­
pæiske Investeringsbanks (EIB) og de øvrige fælles­
skabsinstrumenters side; de foranstaltninger, der 
træffes af de nationale eller regionale myndigheder, 
skal integreres i denne indsats 
c) at fremme det regionale samarbejde i de udviklin­
gsområder, hvor OD er beliggende, navnlig ved at 
der stilles passende instrumenter til rådighed med 
henblik på deltagelse i fælles regionale projekter eller 
programmer. AFSNIT I 
Anvendelsen af de fælles politikker i OD 
Artikel 4 
De fællesskabsforanstaltninger, der allerede er vedtaget 
for OD, opretholdes, udvides eller tilpasses i overens­
stemmelse med denne afgørelse, for at der bedre kan 
tages hensyn til de særlige forhold, der gør sig gældende 
i disse departementer. 
Artikel 5 
Ved vedtagelsen af direktiver eller andre foranstaltninger 
vedrørende det indre marked, det sociale område, forsk­
ning og teknologisk udvikling samt miljøbeskyttelse skal 
der tages hensyn til de særlige forhold, der gør sig 
gældende i OD. 
Artikel 6 
1. For så vidt angår de landbrugsprodukter, der ikke 
er omfattet af fælles foranstaltninger, træffes der ad 
hoc-foranstaltninger, som bl.a. kan antage form af 
produktions-, forarbejdnings- eller afsætningsstøtte. 
Alt efter omstændighederne træffer enten Rådet eller 
Kommissionen de første foranstaltninger, der er nødven­
dige i den henseende, senest et år efter denne afgørelses 
ikrafttræden. 
2. På forslag af Kommissionen vedtager Rådet fælles­
skabsforanstaltninger vedrørende bananmarkedet, 
hvorved der tages hensyn til den seneste udvikling i 
produktionen i medlemsstaterne og til de producerende 
fællesskabsregioners interesser samt til de tredjelandes 
interesser, over for hvilke Fællesskabet har indgået 
særlige forpligtelser. Disse foranstaltninger skal træffes 
inden for en frist, der gør det muligt at sikre fri bevæge­
lighed for dette produkt pr. 31. december 1992. 
3. For så vidt angår rom undersøger Kommissionen, 
hvilke økonomiske og sociale virkninger der vil følge af 
den nye fællesskabsdefinition, ophævelsen af fordelingen 
mellem medlemsstaterne af det kontingent, der tildeles 
AVS-staterne, og afskaffelsen af den særlige afgiftsord­
ning, idet den tager hensyn til fællesskabsproducenternes 
interesser og de tredjelandes interesser, over for hvilke 
Fællesskabet har indgået særlige forpligtelser. 
Artikel 7 
1. Senest seks måneder efter denne afgørelses ikraft­
træden fastsætter enten Rådet eller Kommissionen, alt 
efter omstændighederne, aktioner, der skal tjene som 
kompensation for OD's særlige geografiske situation i 
forhold til Fællesskabets kontinentale territorium, idet 
der herved tages hensyn til bl.a. målene for det regionale 
samarbejde. 
2. 3. 89 De Europæiske Fællesskabers Tidende Nr. C 53/15 
2. Disse aktioner udmøntes for det første i foranstalt­
ninger, der skal lette forsyningen af OD med input til 
det lokale husdyrhold. Korn bestemt til animalsk 
produktion fritages således i et omfang svarende til 
behovene på det lokale marked og på betingelse af, at 
der ikke sker genudførsel, for den afgift, der ved direkte 
indførsel i OD pålægges varer med oprindelse i udvik­
lingslande, idet denne bestemmelse vil kunne udvides til 
også at omfatte de øvrige tredjelande i tilfælde af forsy­
ningsvanskeligheder, der erkendes af Kommissionen. 
En sådan ordning kan på lignende betingelser eventuelt 
også anvendes på varer med oprindelse i AVS-staterne, 
der direkte indføres til konsum; den kan eventuelt 
udvides til også at omfatte varer med oprindelse i udvik­
lingslande, der ikke er AVS-stater, såfremt de pågæl­
dende varer ikke er til rådighed i de omkringliggende 
AVS-stater. 
3. Aktionerne udmøntes for det andet i foranstalt­
ninger til fordel for visse landbrugsprodukter fra OD 
(frugt, grønsager og blomster), der skal fastlægges 
nærmere på grundlag af objektive kriterier, der fastsættes 
ud fra en analyse, som Kommissionen vil foretage 
produkt for produkt. Disse foranstaltninger kan antage 
form af: 
a) et fællesskabsbidrag til udviklingen af produkter, der 
kan finde afsætning på de lokale markeder, i nabo­
områder med turistindustri samt i resten af Fælles­
skabet 
b) foranstaltninger til fordel for andre produkter, 
hvorved der tages hensyn dels til den økonomiske 
effektivitet med henblik på udviklingen af OD, og 
dels til den risiko, der måtte være for, at det er til 
skade for produktionen i resten af Fællesskabet 
c) foranstaltninger til fremme af handelen mellem OD, 
OLT og de omkringliggende AVS-stater, bl.a. 
gennem interventioner fra strukturfondene. 
Artikel 8 
1. Der foretages en systematisk opgørelse over de 
nationale foranstaltninger, der har specifikke virkninger 
for OD, for at det inden den 31. december 1992 og i 
overensstemmelse med de generelle principper i Trak­
taten samt under hensyntagen til de særlige problemer i 
OD kan besluttes, hvorvidt disse foranstaltninger skal 
opretholdes, tilpasses eller ophæves. 
2. Rådet bemyndiger Frankrig til som led i produk-
tionsordningen at yde statsstøtte til produktionen af 
sukkerrør og rørsukker, således som det har været 
tilfældet siden ikrattrædelsen af den fælles markedsord­
ning for sukker. a) efter at have foretaget den i stk. 1 omhandlede opgø­
relse en undersøgelse af støtteforanstaltningerne i 
henhold til nævnte stykke og træffer de dispositioner, 
der henhører under dens kompetence, eller foreslår i 
givet fald i medfør af EØF-Traktatens artikel 92, 93 
og 94 Rådet de foranstaltninger, der måtte være 
nødvendige, under hensyntagen til OD's specifikke 
situation samt til virkningen af de fællesskabsforan­
staltninger, der er omhandlet i dette program eller 
truffet i medfør heraf 
b) selv efter den 31. december 1992 en regelmæssig 
undersøgelse af støtteforanstaltningerne med henblik 
på at foretage de ændringer heri, som udviklingen i 
situationen måtte påkræve. 
Artikel 9 
Den afgiftsordning, der anvendes i OD under beteg­
nelsen »OD-særtold«, ændres efter bestemmelserne i 
beslutning . . . ('). 
AFSNIT II 
Interventioner fra strukturfondene, Den Europæiske 
Investeringsbank og de øvrige finansielle instrumenter 
Artikel 10 
1. Straks ved ikrafttrædelsen af forordning (EØF) nr. 
2052/88 og på de i denne fastsatte betingelser finder de i 
nævnte forordning omhandlede mål og procedurer 
anvendelse på strukturfondenes, Den Europæiske Inve­
steringsbanks og de øvrige eksisterende finansielle instru­
menters interventioner i OD med henblik på at fremme 
udviklingen og strukturtilpasningen i disse departe­
menter. 
2. Strukturinterventionerne sker under hensyntagen til 
de yderligere handicap, OD's afsides beliggenhed og 
økarakter udgør for disse departementer. 
3. I overensstemmelse med artikel 8 i forordning 
(EØF) nr. 2052/88 drager de franske myndigheder og 
Kommissionen omsorg for, at de aktioner, der er 
omfattet af fællesskabsstøtterammerne for OD, i overve­
jende grad antager form af operationelle programmer. 
4. Inden for rammerne af sine beføjelser og i overens­
stemmelse med reglerne for støtteberettigelse under 
strukturfondene bestræber Kommissionen sig for at 
fremskynde tildelingen af støtte i tilfælde af, at det er 
nødvendigt med interventioner fra disse fonde for at 
råde bod på skader, der er forårsaget af naturkatastrofer, 
som er karakteristiske for de pågældende troperegioner, 
især cykloner, og hvis udbedring ikke er dækket af kata­
strofebistanden. 
3. For så vidt angår støtte som omhandlet i 
EØF-Traktatens artikel 92 foretager Kommissionen: (') Udkast til Rådets beslutning offentliggjort i EFT nr. C 39 af 
16. 2. 1989, s. 6. 
Nr. C 53/16 De Europæiske Fællesskabers Tidende 2. 3. 89 
AFSNIT III 
Regionalt samarbejde 
Artikel 11 
1. Med henblik på at fremme det regionale samar­
bejde tilskyndes der til regionale konsultationer mellem 
de forskellige stater, territorier og departementer i de to 
geografiske områder, hvor OD er beliggende, hvilket 
sker i samråd med den pågældende medlemsstats 
myndigheder, for så vidt angår OD og territorierne. Det 
regionale samarbejde på handelsområdet vil til sin tid 
kunne udmøntes i regionale handelsaftaler. 
2. Inden for rammerne af sine beføjelser med hensyn 
til forvaltningen af strukturfondene og i overensstem­
melse med reglerne for støtteberettigelse under disse 
fonde drager Kommissionen omsorg for, at OD nyder 
godt af strukturfondsinterventionerne i forbindelse med 
regionale projekter eller programmer, der er fælles for 
OD, OLT og AVS-staterne i én og samme geografiske 
region, for så vidt som: 
— disse fælles regionale projekter eller programmer 
svarer til dem, hvis mål, anvendelsesområde og 
procedureregler er fastsat i artikel 101 til 113 i Lomé-konvention III og i artikel 54 til 66 i Rådets afgørelse 
86/283/EØF (l) 
— procedurereglerne i forbindelse med finansieringen af 
disse projekter eller programmer svarer til dem, der 
gælder for hver enkelt af de berørte fællesskabsfonde. 
Kommissionen sikrer en tidsmæssig samordning af disse 
finansieringer og en samordnet gennemførelse af projek­
terne og programmerne. 
AFSNIT IV 
Afsluttende bestemmelser 
Artikel 12 
Denne afgørelse træder i kraft den 1. juli 1989. 
Artikel 13 
Denne afgørelse offentliggøres i De Europæiske Falles-
skabers Tidende. 
C) EFT nr. L 175 af 1. 7. 1986, s. 1.